Пасля ўрачыстасці гераіні свята дзяліліся ўражаннямі і расказвалі аб сабе і сем’ях. “У сваёй сям’і мы хацелі не менш за траіх дзяцей, атрымалася пяць. Нараджалі ў першую чаргу для сябе, але вельмі прыемна, што дзяржава нас адзначае, – расказала Ірына Шчэрбава. –Спраўляемся агульнымі намаганнямі. Дапамагае бабуля, Кацярына Андрэеўна Шчэрбава. Карыстаючыся выпадкам, хочам выказаць ёй словы шчырай падзякі. Шматдзетнай сям’ёй быць не страшна і не цяжка. Цяпер мы аб дзецях клапоцімся, а ў будучым, спадзяёмся, яны будуць нашай апорай. Хочацца пажадаць сваёй сям’і і ўсім шматдзетным сем’ям здароўя, а астатняе – справа нажыўная”.